I fem dage sender fotograf Bruno Stagsted og journalist Robert Bedsted direkte i fem til seks timer om dagen, mens de ror 25-30 kilometer ned af forskellige nordjyske åer. I dag går turen fra Uggerby Å fra Sindal til Vesterhavet. En beskeden lille rute på 26 kilometer. De sætter bådene i åen klokken 9.00, og folk fra nær og fjern er mere end velkommen til at komme og hilse på og sågar sejle med noget af vejen fra Sindal til Vesterhavet. - Vi håber, at rigtig mange har lyst til at komme ud og sige hej på åbredderne på de fem ruter. Man kan også ro med, hvis man har en kano eller kajak eller stille sig og fiske et sted, hvor vi kommer forbi. Alle er meget velkomne til at deltage, understreger Robert Bedsted. Har man lyst til at følge Bruno og Robert direkte, skal man blot hoppe ind på tv2nord.dk/5. Tidligere har de to friluftstosser gået af Hærvejen fra Hirtshals til Testrup og fra Frederikshavn til Aars med Facebookprojektet #160KM, så det er ikke første gang de sender live direkte fra den nordjyske natur.

Referat:
Fotograf Bruno Stagsted og journalist Robert Bedsted ror i uge 39 fem nordjyske åer på fem dage. I dag skal de ro fra Sindal til Vesterhavet.